Klaipėdos prelatūra

Klaipėdos prelatūra () – buvęs katalikų bažnyčios administracinis vienetas prelatūra vakarų Lietuvoje, apėmusi Klaipėdos krašto katalikų bendruomenes. Užėmė 2410 km² plotą.Territorial Prelature of Klaipeda. Catholic-hierarchy.org (tikrinta 2025-11-25).

 Istorija 

Įkurta 1926 m. balandžio 4 d. kai buvo įkurta Lietuvos bažnytinė provincija. Tai buvo dekanato lygmens administracinis vienetas, priskirtas Telšių vyskupijai (per pastarąją – Kauno arkivyskupijai).Former Territorial Prelature of Klaipėda. Gcatholic.org (tikrinta 2025-11-25). Krašte buvo 8000 katalikų, kuriuos aptarnavo 6 vokiečių tautybės kunigai. Nors darinys panašus į dekanatą, tačiau prelatūros vadovą prelatą skirdavo ne vyskupas, o tiesiogiai popiežius.Katalikybė Klaipėdos krašte 1923–1939 metais. Mokslasplius.lt (tikrinta 2025-11-25).

Iš pradžių buvo 4 bažnyčios, vėliau įsteigta naujų katalikų bažnyčių – 1932 m. Pagėgiuose, 1934 m. Plikiuose, 1935 m. Smalininkuose, 1937 m. Priekulėje. 1938 m. prelatūrą sudarė 6 parapijos (su Pagėgių ir Smalininkų parapijomis).

Naciams okupavus Klaipėdą, 1939 m. perduota Varmės vyskupijai rytinėje Prūsijoje, tais metais prelatūrai priklausė 8 bažnyčios (iš jų 6 parapinės). Po II pasaulinio karo sugrąžinta Telšių vyskupijai. 1991 m. gruodžio 24 d. panaikinta.

 Prelatai 
 Justinas Staugaitis, 1926–1939 m.
 1939–1949 m. vakansija
 Petras Maželis, 1949–1966 m.
 Juozapas Pletkus, 1967–1975 m.
 1975–1991 m. vakansija

 Šaltiniai 

Kategorija:Telšių vyskupija